Next: Primjeri Up: Pomoć za program GeoGebra Previous: Sadržaj Sadržaj Indeks

# Što je program GeoGebra?

Program GeoGebra je matematički softver koji povezuje geometriju, algebru i analizu. Razvio ga je Markus Hohenwarter na Sveučilištu u Salzburgu za poučavanje matematike u školama.

S jedne strane, program GeoGebra je program dinamične geometrije. Možemo raditi konstrukcije s točkama, vektorima, dužinama, pravcima, konikama kao i s funkcijama i zatim ih dinamički mijenjati.

S druge strane, jednadžbe i koordinate možemo unositi izravno. Na taj način program GeoGebra je u mogućnosti baratati s varijablama za brojeve, vektore i točke, tražiti derivacije i integrale funkcija, kao i ponuditi naredbe poput Nultočka i Ekstrem.

Ova dva pristupa su obilježja programa GeoGebra: izraz u algebarskom prozoru odgovara objektu u geometrijskom prozoru i obratno.