Next: Algebarski unos Up: Načini Previous: Slike Sadržaj Indeks
Subsections

- Položaj
- Pozadinska slika
- Prozirnost

## Svojstva slike

###
Položaj

Položaj slike može biti apsolutan na zaslonu ili relativan u koordinatnom sustavu (vidi svojstva slike, 3.1.1). To se postiže određivanjem tri točke koje se pridružuju uglovima slike. To vam daje i mogućnost smanjenja ili povećanje, zakretanja i ukošenja slike.

- 1. ugao: položaj lijevog donjeg ugla slike.
- 2. ugao (desni donji): njega se može podesiti jedino ako je prethodno određen 1. ugao. 2. ugao kontrolira širinu slike.
- 4. ugao (gornji lijevi): njega se može podesiti jedino ako je prethodno određen 1. ugao. Kontrolira visinu slike.

Nacrtajte tri točke A, B i C i istražite učinak pridruživanja tih točaka uglovima slike. Postavite točku A kao prvi i B kao drugi ugao vaše slike. Povlačenjem točaka A i B u načinu Pomicanje otkrit ćete njihov učinak vrlo lako. Podesite sada točku A kao prvu i C kao četvrtu. I na kraju postavite sve tri točke na uglove slike, pa uočite kako povlačenje točaka utječe na sliku.

Vidjeli ste kako utjecati na položaj i veličinu slike. Ako želite priključiti sliku točki A i odrediti njezinu širinu na 3 i visinu na 4 jedinične dužine, napravite sljedeće:

- 1. ugao: A
- 2. ugao: A + (3,0)
- 4. ugao: A + (0,4)

Kada budete povlačili točku A alatom Pomicanje slika neće mijenjati veličinu.

Vidi naredbu Ugao (4.3.13).

###
Pozadinska slika

Možete podesiti sliku da bude pozadinska slika (svojstva slike, 3.1.1). Pozadinska slika leži iza koordinatnih osi i ne može se odabrati pomoću miša.

Za promjenu svojstava pozadinske slike potrebno je izabrati Svojstva u izborniku Uređivanje.

###
Prozirnost

Slika se može učiniti transparentnom tako da se vide koordinatne osi ili slika koja leži iza nje. Možete podesiti transparentnost slike određujući vrijednost Ispune od 0% do 100% (Svojstva, 3.1.1).

Next: Algebarski unos Up: Načini Previous: Slike Sadržaj Indeks